钦定古今图书集成/理学汇编/字学典/第101卷 > 贺知章
## 钦定古今图书集成/理学汇编/字学典/第101卷 > 贺知章

按《唐书》本传：“贺知章，字季真，越州永兴人。性夷旷，善
谈说。擢进士超拔群类科，累迁太常博士。开元十三
年集贤院学士，迁秘书监，弃官徒步归乡里。知章晚
节尤诞放，遨嬉里巷，自号四明狂客，秘书外监，每醉
辄属辞，笔不停书，咸有可观。善草隶，好事者具笔研
从之，意有所惬，不复拒。然纸才十数字，世传以为宝。”
天宝初请为道士，诏许之。乾元初赠礼部尚书。
按《温飞卿集》，秘书省有贺监知章草书诗，笔力遒健，
风尚高远。

按《宣和书谱》：“贺知章善草隶，当世称重，恐不能遽取，
每于燕闲游息之所，具笔研佳纸候之，偶意有惬适，
不复较其高下，挥毫落纸，才数十字，已为人藏去，传
以为宝。晚节尤放诞，自号四明狂客。”脱落簪绂之累，
嬉戏里巷闲，与物无忤。每醉必作为文词，初不经意，
卒然便就行草相闲，时及于怪逸，尤见真率，往往自
以为奇，使醒而复书，未必尔也。书时惟问纸有几幅，
或曰十幅，则词随十幅尽；或曰二十幅，则随二十幅
意乃止。然多多益办，不见笔力之衰，忽有佳处。人谓
其机会与造化争衡，非人工可到。盖胸中所养不凡，
源深流长，自然之道。今御府所藏草书一十有二：《孝
经》二，《洛神赋》，上下二，《胡桃帖》，上日等帖，二千文五，内
一轴不完。